CELEX: 62010TN0384
Language: et
Date: 2010-09-08 00:00:00
Title: Kohtuasi T-384/10: 8. septembril 2010 esitatud hagi — Hispaania versus komisjon

23.10.2010   
            
            
               ET
            
            
               Euroopa Liidu Teataja
            
            
               C 288/64
            
         
      8. septembril 2010 esitatud hagi — Hispaania versus komisjon
      (Kohtuasi T-384/10)
      ()
      (2010/C 288/115)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindaja: J. Rodríguez Cárcamo)
      
         Kostja: Euroopa Komisjon
      
         Hageja nõuded
      
      
                  —
               
               
                  tühistada komisjoni 30. juuni 2010. aasta otsus K(2010) 4147, millega vähendatakse Ühtekuuluvusfondi abi järgmistele projekti(gruppi)dele: Nr 2000.ES.16.C.PE.133 „Abastecimiento de agua a poblaciones ubicadas en la Cuenca Hidrográfica del Río Guadiana: Comarca de Andévalo” [Andévalo piirkonnas Guadiana jõe valgalas asuva elanikkonna veega varustamine], Nr 2000.ES.16.C.PE.066 „Saneamiento y depuración en la Cuenca del Guadalquivir: Guadaira, Aljarafe y EE NN PP del Guadalquivir” [Guadaira, Aljarafe ja EE NN PP de Guadalquiviri piirkondades Gualdalquiviri jõe valgala saneerimine ja puhastamine] ja Nr 2002.ES.16.C.PE.061 „Abastecimiento de agua a sistemas supramunicipales de las provincias de Granada y Málaga” [Granada ja Málaga provintside linnadevaheliste süsteemide veega varustamine];
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Komisjon andis Ühtekuuluvusfondi alusel abi erinevatele projektidele, mis käsitlesid Andévalo piirkonnas, Guadiana jõe valgalas asuva elanikkonna veega varustamist (2000.ES.16.C.PE.133) (18. detsembri 2001. aasta otsus K(2001) 4113), Guadaira, Aljarafe ja EE NN PP de Guadalquiviri piirkondades Gualdalquiviri jõe valgala saneerimist ja puhastamist (2000.16.C.PE.066) (29. detsembri 2000. aasta otsus K(2000) 4316) ja Granada ja Málaga provintside linnadevaheliste süsteemide veega varustamist (2002.ES.16.C.PE.061) (24. detsembri 2002. aasta otsus K(2002) 4689).
      Erinevad projektid tuli täide viia erinevate töövõtulepingute alusel.
      Vaidlustatud otsusega vähendatakse algselt Ühtekuuluvusfondist antud abi vastavate finantskorrektsioonide abil.
      Oma nõuete toetuseks esitab hageja järgmised väited:
      
                  1.
               
               
                  Määruse nr 1994/1164 (1) artikli H.2 rikkumine, kuna
                  
                              —
                           
                           
                              kohaldati finantskorrektsiooni riigihankeid reguleerivate Euroopa Liidu direktiivide rikkumise eest sellistele lepingutele, mille suhtes ometi neid direktiive ei kohaldata, ja
                           
                        
                              —
                           
                           
                              kohaldati finantskorrektsiooni Euroopa Liidu õigusnormide rikkumise eest, mis siiski ei eksisteeri, arvestades et lepingu eseme alusetut jagamist ei toimunud.
                           
                        
            
                  2.
               
               
                  Teise võimalusena ja seoses kõige eelnevaga on rikutud kõnealust määrust, sest ei rikutud ehitustöölepinguid reguleerivat direktiivi 93/37/EMÜ seoses kogemuse või keskmise hinnaga.
               
            
                  3.
               
               
                  Kolmanda võimalusena viitab hageja proportsionaalsuse põhimõtte rikkumistele.
               
            
         (1)  Nõukogu 16. mai 1994. aasta määrus, millega asutatakse Ühtekuuluvusfond (EÜT L 130, lk 1; ELT eriväljaanne 14/01, lk 9).